Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: önkormányzatokról szóló 1990. évi LXV. törvény (a továb biak ban: Ötv.) határozza meg. Az Alkotmány 44/A. §
Paragraph Index: 706

(2) bekezdése szerint: „A helyi képviselõtestület a feladatkörében rendeletet alkothat, amely nem lehet ellentétes a magasabb szintû jogszabállyal.” Az Ötv. 16. § (1) bekezdése pedig megállapítja: „A képviselõ-testület a tör vény által nem szabályozott helyi társadalmi viszonyok rendezésére, továbbá tör vény felhatalmazása alapján, annak végrehajtására önkormányzati rendeletet alkot.” Az élelmiszerláncról és hatósági felügyeletérõl szóló 2008. évi XLVI. törvény 6. §-a szerint: „(1) Állatot tartani csak az e tör vény végrehajtására kiadott jogszabályban elõírtaknak megfelelõ helyen és módon szabad. Az állati eredetû élelmiszer elõállítása céljából az állattartáshoz olyan, az e tör vény végrehajtására kiadott jogszabály szerinti állattartó helyet kell létesíteni, továbbá olyan állattenyésztési és állattartási technológiát kell alkalmazni, amely lehetõvé teszi az állatok egészségének megóvását, valamint azt, hogy az így nyert állati eredetû élelmiszer emberi fogyasztásra, illetve élelmiszer-elõállításra alkalmas legyen. (2) Az állatok tartása nem veszélyeztetheti az emberek és állatok egészségét, jólétét, nem károsíthatja a környezetet.” Az Ör. vizsgált 11. § (1) bekezdése tekintetében az Alkotmánybíróság megállapította, hogy az nem Vésztõ város belterületének egészén tiltja a méhészeti tevékenységet, hanem csak a városközpont szigorúan körülhatárolt területén nem lehetséges méhészkedni. Az Alkotmánybíróság gyakorlata szerint a helyi önkormányzat képviselõ-testülete a helyi sajátosságoknak megfelelõ szabályozást alkothat, e körben szabályozása korlátját az képezi, hogy „nem tilthat kategorikusan olyan magatartást, illetve tevékenységet, amelyet a magasabb szintû jogszabály

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes